สิงคโปร์เผยยอดค้าปลีกต.ค.เพิ่มขึ้น 2.7% รับอานิสงส์ยอดขายรถยนต์พุ่ง
สิงคโปร์เผยยอดค้าปลีกต.ค.เพิ่มขึ้น 2.7% รับอานิสงส์ยอดขายรถยนต์พุ่ง
15 ธ.ค. 2558

สำนักงานสถิติสิงคโปร์ เปิดเผยว่า ยอดค้าปลีกสิงคโปร์ในเดือนต.ค.เพิ่มขึ้น 2.7% เทียบรายปี โดยส่วนใหญ่เป็นผลมาจากการพุ่งขึ้นของยอดขายรถยนต์
หากเทียบรายเดือน ยอดค้าปลีกเดือนต.ค.ขยายตัวขึ้น 1% และหากไม่รวมยานยนต์แล้ว ยอดค้าปลีกของสิงคโปร์ลดลง 0.3% ในเดือนต.ค. ขณะที่มูลค่ายอดค้าปลีกทั้งหมดในเดือนต.ค.อยู่ที่ประมาณ 3.5 พันล้านดอลลาร์สิงคโปร์ (2.5 พันล้านดอลลาร์สหรัฐ) ซึ่งสูงกว่าเดือนต.ค.ปีที่แล้ว ซึ่งอยู่ที่ 3.4 พันล้านดอลลาร์สิงคโปร์ (2.4 พันล้านดอลลาร์สหรัฐ)
ยอดขายรถยนต์ในเดือนต.ค.ทะยานขึ้น 61.8% เมื่อเทียบรายปี ขณะที่ยอดค้าปลีกสินค้าทางการแพทย์และสินค้าด้านสุขอนามัยก็เพิ่ม 11.3% เทียบรายปี
อย่างไรก็ตาม ยอดขายอุปกรณ์การสื่อสารโทรคมนาคมและคอมพิวเตอร์ในเดือนต.ค.ร่วงลงหนักสุดถึง 19.4% ขณะที่ยอดขายอาหารและเครื่องดื่มลดลง 3.8% โดยมูลค่ายอดขายรวมของอาหารและเครื่องดื่มในเดือนต.ค.อยู่ที่ราว 650 ล้านดอลลาร์สิงคโปร์ (461 ล้านดอลลาร์สหรัฐ)